Parliament of Ghana

**Parliament of Ghana** n-nyɛ zalikpana zalibu yaɣ'li zaŋ ti Ghana gɔmnanti.

## Taarihi
Ghana zalikpana zalibu pili la yuuni 1850, tiŋgbani ŋɔ ni daa na be British sulinsi ni  (Gold Coast). Laa yaɣili ŋɔ, din yuli  booni "Legislative Council",daa kuli za mi n-ti di kpɛma n-yan zaani zalisi ka lahi mali kpamli yaa. Bɛ daa labi taɣili bini din gbaai yuuni 1916 mini 1925, amaa di kpɛma ŋɔ yaa daa na kuli zala dini pun za shɛli. Yuuni 1946, zalikpana zaɣ' palli daa zaliya ka di gbaai ni ŋu ka "Legislative Council" ŋɔ ni ni tooi lɛbi di zuɣulana ka di lahai pala di toondani ŋɔ n-yan su di yɛlli kama yaha. Lala taɣibu ŋɔ daa kuli beni mi hali ni yuuni 1951 ka bɛ daa naan yi pii ŋun yari tuuli (Speaker) - Sir Emmanuel Charles Quist.

1951 ka piibu piibu din jɛndi "universal suffrage" daa niŋ. Convention People's Party (CPP), din daa kpa yuuni 1949 ka di toondana nyɛ Kwame Nkrumah, n-daaa di lala piibu piibu ŋɔ. Paati shɛli yaha, United Gold Coast Convention (UGCC), J.B. Danquah ni daa nyɛ paati shɛli kpɛma, ŋun daa bi tooi gbubi li viɛnyɛla, ka bɛ daa sheei gi o Nkrumah nyaaŋa, ŋun daa kpe sarika yuuni 1950 ni bɛ ti vihi o, bɛ daa yooi gi o ka piigi o kpɛm zaŋ ti Government Business, ka o daa leei tiŋgbani ŋɔ Prime Minister tuuli yuuni din daa doli  na.

Legislative Assembly piibu piibu din daa niŋ yuuni 1954 daa nyɛla CPP  di daa lahi di nasara shɛli ni,paati ŋɔ daa di la kuɣisi pisopɔin ni yini kuɣisi kɔbigu ni dibaa anahi puuni. Paati ŋɔ daa lahi di kuɣisi pisopɔin ni yini kuɣisi kɔbigu ni dibaa anahi puuni yuuni 1956 Legislative Assembly piibu piibu ni. Bɛ daa labi taɣi Gold Coast m-boli li Ghana ka bɛ daa deei maŋsulinsi silimiin goli 6 March yuuni 1957, ka daa zaŋ "British monarch" niŋ di tooni. Legislative Assembly gba yuli daa taɣi ya boli National Assembly.

Bɛ ni daa yooi soli n-ti zalikpan' pala zalibu nyaaŋa, Ghana daa leei gɔmnanti tiŋa anashaara goli 1 July 1960, Kwame Nkrumah n-daa nyɛ tiŋgbani zuɣulana. Bɔhisi din nyɛ piibi piibu dini daa nyɛla yɛl' palli din zani ka  bɛ daa pahi National Assembly members yuma anu. Bɛ daa lahi nam paati shɛli yuuni 1964. ka di daa chɛ ka, CPP ko nira daa zani National Assembly Election piibu piibu din daa niŋ yuuni 1965. Sooja gɔmnanti daa ŋmɛ n-yiɣisi Nkrumah yuuni 1966, dini n-daa kari piibu piibu yɛltɔɣa ka daa lahi nyahi National Assembly.

Tiŋgbani ŋɔ daa lahi labi yi sooja gɔmnanti ni yuuni 1969. Piibu piibu din daa niŋ anashaara goli 29 August daa nyɛla Progress Party (PP) di daa di shɛli, Kofi Abrefa Busia n-daa niŋ di zuɣulana, bɛ daa di la kuɣisi kɔbigu ni dibaa anu National Assembly kuɣisi din nyɛ kɔbigu ni pihinahi puuni 140. O daa lɛbi Prime Minister anashaara goli 3 September 1969. Bɛ daa lahi ŋmɛ n-sheei o gɔmnanti maa ŋmɛ n-di n-toli ni yuuni 1972.

Gɔmnanti din daa pahiri buta ni, din gbaai yuuni 1979 hali ni yuuni 1981, paati shɛli din daa gaŋdu National Assembly daa nyɛla People's National Party (PNP), Hilla Limann n-daa nyɛ di kpɛma, paati ŋɔ daa di la kuɣisi pisopɔin ni yini kuɣisi kɔbigu ni dibaa anahi puuni,  piibu piibu din daa niŋ anashaara goli 18 June 1979.  Sooja gɔmnanti ni daa kpe na yuuni 1981 nyaaŋa, bɛ niŋ piibu piibu ti yaɣi shɛŋa zaa daa nyahi ya ka bɛ daa lahi kari binshɛɣu kam din jɛndi siyaasa tali.

## Parliament of the Fourth Republic
Sooja gɔmnanti ni daaa niŋ yuun pia ni yini nyaaŋa, 1992 referendum daa yina ni zalikpan pala. Tiŋgbani zuɣulana piibu piibu daa niŋ ya anashaara goli November ka Jerry Rawlings daa di lala piibu piibu ŋɔ, ŋun daa be tooni 1981 ŋmɛndi n-toli ni a daa naan yi ti niŋ sooja gɔmnanti. Ban daa ka nam ni daa kpaɣiri lala piibu piibu ŋɔ ni ka daa kaansi  silimiin goli December piibu piibu. Di zuɣu, Rawlings'  National Democratic Congress (NDC) daa di kuɣisi kɔbigu ni pihini ni awɔi 189 kuɣisi kɔbishii puuni.   

Paati nima maa zaa daa kpaɣiri ya yuuni 1996 parliamentary elections ni. NDC daa di kuɣisi kɔbigu ni pihita ni ata kuɣisi kɔbishii puuni,ka wɔbigu paati New Patriotic Party (NPP) di kuɣisi pihiyɔbu. ka paa ti bihi dibaa ayi mi daa di kuɣisi dibaa ayi din daa pahi.     

Yuuni 2000 piibu piibu daa miiya hali ka bɛ ti mɔŋ tiŋgbani zuɣulana Rawlings ni o din lahi labi zani. Zuɣulan' tali piibu ni,John Kufuor ŋun nyɛ wɔbigu paati nira (NPP) daa di nasara ŋun daa zani ti lɛm paati (NDC) John Atta Mills. Jintori duu kuɣisi kɔbishii maa puuni, NPP daa di la kuɣisi kɔbiga (100), ka lɛm paati (NDC) daa di kuɣisi pihiwɔi ni ayi (92). Ka paati bihi din daa pahi mi di kuɣisi din kpalim maa.          

Kufuor daa lahi labi di tiŋgbani zuɣulana tali maa yuuni 2004 ka  New Patriotic Party (NPP) di kuɣisi kɔbigu ni pishi ni anii 128 kuɣisi kɔbishi ni pihita puuni. Ka paati din daa duri ba naba National Democratic Congress (NDC) daa di kuɣisi pihiwɔi ni anahi 94, ka paati dibaa ayi- People's National Convention (PNC) ni Convention People's Party (CPP) - di kuɣisi anahi (4) mini (3), zaŋ doli taba. ka ʒingama zuɣu paati mi daa di kuɣu di pahi maa.              

Kalinli galisim n-kuri bukaata Ghana piibu piibu ni. Tum yuuni 2012,  tiŋgbani ŋɔ pirigi la piibu piibu yaɣa kɔbishii ni pisopɔin ni anu. Yuma anahi ka gɔmnanti ʒiini nam ni.

### Toondaan tali so doligu

***Speaker** - ŋuni m-mali yaa jintori duu ka chɛ ka zalikpana kuri bukaata. Piibu piibu yi naai pati din niriba galisi jintori duu mini paati shɛŋa din pahi laɣim di mi n-pii speaker. 
O ku tooi nyɛ jintora amaa di leei tu ka o mali binshɛŋa din ni chɛ ka o ni tooi bo jintori tali, bɛ yi ti pii so speaker di tu mi di o wuɣi o nuu ka chɛ jintori tali kuɣu shɛli o ni gbubi ka so ni tooi zani lala zaasheei ŋɔ. 

Niriba ayi n-soŋdi "Speaker" (two Deputy Speakers) (First and Second Deputy Speakers), ka bɛ piiri ba tuuli jintori duu.  

Talahi n-nyɛli ni bɛ yi paati koŋkɔba ni na. Saha ŋɔ Alban Kingsford Sumani Bagbin n-nyɛ speaker.

** **First Deputy Speaker** - Ŋuni n-su ʒii jintori duu di yi ti niŋ ka speaker kani. Saha ŋɔ First Deputy Speaker yuli m-booni Joseph Osei Owusu ka o nyɛ New Patriotic Party (NPP) nira. 
*** **Second Deputy Speaker** -  Ŋuni n-su ʒia jintori duu di yi ti niŋ ka Speaker mini First Deputy Speaker kaniSaha ŋɔ Second Deputy Speaker n-nyɛ Andrew Amoako Asiamah ʒingama zuɣu nira. 
**** **Majority Leader** -  O nyɛla bɛ ni piiri so doli jintoriba ban mali kuɣisi pam jintori duu. deputy majority leader mini majority chief whip n tumdi soŋ di o,ka bɛ zani ti ban galisi toondaan tali jintori duu. Ŋun nyɛ Majority Leader saha ŋɔ n-nyɛ Osei Kyei-Mensah Bonsu ŋun nyɛ NPP nira. 
**** **Deputy Majority Leader**-  deputy majority leader mini chief whip n soŋdi o, ka bɛ laɣim zani ti ban galisi jintori duu kpamli zaani.Alexander Afenyo-Markin ŋun nyɛ wɔbigu paati nira NPP n-nyɛ Deputy Majority Leader saha ŋɔ.
**** **Minority Leader** - Bɛ piiri o mi ban niriba galisi pahiri buyi zuɣu jintori duu.  deputy minority leader mini chief whip n-tabiri soŋdi o, ka bɛ zaani ban dii ka yaa zaani jintori duu. Saha ŋɔ Haruna Iddrisu ŋun nyɛ NDC nira n-nyɛ Manority Leader.
**** **Deputy Minority Leader** -  deputy minority leader mini chief whip n-tabiri soŋdi o,ka bɛ zaani ban ka yaa zaani jintori duu. Saha ŋɔ Deputy Minority Leader yuli m-booni James Klutse Avedzi ka o nyɛ lɛm paati (NDC) nira.

### 2008 elections

### Composition of Parliament after the [[2018 Ghanaian new regions referendum]]

## Committees of Parliament
Zaŋ kana yuuni 2020, jintori duu mali la "Standing Committees" ni "Select Committees" pia ni ayɔbu. Di daa lahi mali ad hoc committee.

**Ad-hoc Committee:**
Poverty Reduction Strategy committee

## Past Speakers of the National Assembly/Parliament

### Gold Coast (1951 – 1957)
Speaker of the Legislative Assembly, and National Assembly in 1957

### Independent State within the Commonwealth (1957 – 1960) / First Republic (1960 – 1966)

Speakers of the National Assembly

### Second Republic (1969 – 1972)
National Assembly Speaker

### Third Republic (1979 – 1981)
National Assembly Speaker

### Fourth Republic (1992 – present)
Speakers of Parliament

## Members of parliament
**A yi bori ni a baŋ ban be dini, lihimi [[List of MPs elected in the 2020 Ghanaian general election]]*.
Jintori duu taɣi ya pam yuma din gari la. Ninvuɣi kɔbigu ni pihinahi n-daa be Ghana gɔmnanti din pahiri buyi mini buta ni.
*2nd Republic parliament: 1969 — 1972
*3rd Republic parliament: 1979 — 1981
Saha ŋɔ, jintoriba galisim pahi mi n-yi kɔbishii ni chaŋ kɔbishii ni pisopɔin ni anu ni. Jintoriba pubu bu nii ka ti na mali saha ŋɔ. Bɛ yuya n-doli ŋɔ na.
*1st parliament: 1993 — 1997
*2nd parliament: 1997 — 2001
*3rd parliament: 2001 — 2005
*4th parliament: 2005 — 2009
*5th parliament: 2009 — 2013
*6th parliament: 2013 — 2017
*7th parliament: 2017 — 2021
*8th parliament: 2021 — present

## Parliamentary constituencies

## Lihimi m-pahi
*Speaker of the Parliament of Ghana
*Ghana
*History of Ghana
*Legislative Branch
*List of national legislatures
*List of Ghana Parliament constituencies

## Kundivihira